《野涧》
宋代·冯山

苍莽长江迥，纡回小涧幽。势寻山脚转，声傍草根流。

暴雨沙汀涨，清风岸苇秋。行行须到海，毋为曲湾留。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。